open-index/open-wikipedia-markdown huggingface dataset:
மணிக்கூட்டுக் கோபுரம், ஈரோடு

**ஈரோடு, மணிக்கூட்டுக் கோபுரம்** (*Clock Tower, Erode*) என்பது இந்தியாவின் தமிழ்நாட்டின் ஈரோட்டில் அமைந்துள்ள ஒரு மணிக்கூட்டுக் கோபுரம். இது உள்ளூரில் மணிக்கூண்டு என்றும் அழைக்கப்படுகிறது.

## வரலாறு
[thumb|200x200px| [பன்னீர்செல்வம் பூங்காவில் மணிக்கூட்டுக் கோபுரத்திற்கு அருகிலுள்ள ஒரு தெரு வாழ்க்கை]]
பரபரப்பான சந்தை வர்த்தகர்களின் நலனுக்காக அசல் மணிக்கூட்டுக் கோபுரம் ஆங்கிலேயர்களால் இந்த இடத்தில் கட்டப்பட்டது. இது பழைய நகரத்தின் மையத்தில் பன்னீர்செல்வம் பூங்காவிற்கு அருகில் அமைந்துள்ளது. இது இப்போது ஈரோட்டின் வர்த்தப் பகுதியாகும். இது மக்கள் நடமாட்டம் அதிகம் காணப்படும் ஒரு சந்திப்பில் கட்டப்பட்டுள்ளது. இங்கு நேதாஜி சாலை, ஆர்.கே.வி. சாலை, பிரப் சாலை, ஈசுவரன் கோவில் சாலை அல்லது கோட்டை சாலை என ஐந்து சாலைகள் உருவாகின்றன. தர்க்கரீதியாக, இது ஈரோடு நகரத்தின் ஆரம்ப புள்ளியாகும். இந்த மணிக்கூட்டுக் கோபுரத்தின் தெற்கில் அப்துல்கனி துணி சந்தையும், வடக்கே காய்கறி சந்தையும் உள்ளது.

## இடம்

இது சரியாக ஈரோடு கோட்டையின் கிழக்கு நுழைவாயிலில் அமைந்துள்ளது. தளபதி மீடோசு படையெடுத்து வந்த காலத்தில் இக்கோட்டை ஏறத்தாழ முற்றாகவே அழிந்து விட்டது.  பிறகு, மக்களின் நிவாரணப்பணிக்காக அழிவுற்ற மண்கோட்டையினை சீர் செய்து, சுற்றியிருந்த அகழியையும் நிரப்பினார்கள். முன்பு அகழியிருந்த பகுதியே தற்பொழுது அகழிமேடு என்று அழைக்கப்படுகிறது.

ஆனால் தற்போதும் கோட்டை என்ற பெயர் வழக்கில் உள்ளது.  மணிக்கூண்டிற்கு மேற்கே, அகழிமேடு வரை உள்ள பகுதியை 'கோட்டை' என்றும், மணிக்கூண்டிற்குக் கிழக்கே காலிங்கராயன் கால்வாய் வரை உள்ள பகுதியை 'பேட்டை' என்றும் அழைத்து வருகின்றனர்.

## கட்டமைப்பு

சாலை மேம்பாடுகளுக்காக அசல் கட்டமைப்பு இடிக்கப்பட்டிருந்தாலும், மாற்று கட்டமைப்புகள் அந்த இடத்தில் ஈரோடு மாநகராட்சியால் கட்டப்பட்டுள்ளன. எவ்வாறாயினும், இந்த இடத்தில் சில காலம் மணிக்கூட்டுக் கோபுர அமைப்பு இல்லாமல் இருந்தது. ஆனாலும், இந்த இடம் அதன் பெயரைத் தக்க வைத்துக் கொண்டது. மேலும் உள்ளூர் மக்களால் கடிகார கோபுரம் அல்லது தமிழில் மணிக்கூண்டு என்று அழைக்கப்படுகிறது. 

கடந்த காலத்தின் மகிமையைத் தக்க வைத்துக் கொள்ள, பிப்ரவரி 2006 இல், ஈரோடு மாநகராட்சி அதே இடத்தில் நவீன மணிக்கூட்டுக் கோபுரத்தை உருவாக்க திட்டமிட்டது. 50 அடி உயர கோபுர அமைப்பு 2009 ஆம் ஆண்டில் வடிவமைக்கப்பட்டு கட்டப்பட்டுள்ளது. நடுவில் ஒரு காவல் கண்காணிப்பு கோபுரம் உள்ளது. 

பின்னர் 2015 ஆம் ஆண்டில், இந்த கோபுரம் அகற்றப்பட்டு, பொது-தனியார் பங்களிப்புடன் ஒரு புதிய கட்டமைப்பு கட்டப்பட்டுள்ளது. அந்த இடத்தில் இது மூன்றாவது கட்டமைப்பாகும். இது இன்னும் பொதுமக்களுக்கு சேவையை வழங்கி அதன் மகிமையைத் தக்க வைத்துக் கொண்டிருக்கிறது. 

## மேற்கோள்கள்

பகுப்பு:தமிழ்நாட்டுக் கட்டிடங்கள்
பகுப்பு:ஈரோடு
பகுப்பு:மணிக்கூட்டுக் கோபுரங்கள்
கர்ணசுவர்ணா

**கர்ணசுபர்ணா** (*Karnasubarna*) அல்லது **கர்ணசுவர்ணா** (பொருள்: கர்ணனால் அழகாக நிர்மாணிக்கப்பட்டது) என்பது 7 ஆம் நூற்றாண்டில் ஆட்சி செய்த பண்டைய வங்காளத்தின் கௌடப் பேரரசின் முதல்  மன்னனான சசாங்கன் ஆட்சிகாலத்தில் தலைநகராக இருந்தது. சசாங்கனின் மரணத்திற்குப் பிறகு, காமரூப மன்னனான பாஸ்கரவர்மனிடம் ஒரு குறுகிய காலம் இது இருந்திருக்கலாம். இது அவனது நிதான்பூர் செப்புத் தகடு மூலம் தெளிவாகிறது. ஜெயநாகனின் வாப்ப கோசாவத செப்புத் தகட்டின்படி 7 ஆம் நூற்றாண்டின் நடுப்பகுதியில்,  இது ஜெயநாகனின் தலைநகராக இருந்தது. கர்ணசுவர்ணாவின் இடிபாடுகள் இந்திய மாநிலமான மேற்கு வங்காளத்தில் தற்போதைய முர்சிதாபாத் மாவட்டத்தில் கன்சோனாவில் அமைந்துள்ளன.   இது முர்சிதாபாத் மாவட்டத்தின் தலைமையகமான பெர்காம்பூருக்கு தென்மேற்கே 9.6 கிலோமீட்டர் (6.0 மைல்) தொலைவில் உள்ளது. 

பாண்டவர்களின் தாயான குந்திக்கு முதன்முதலில் பிறந்த மகனான கர்ணனுக்கு கௌரவ இளவரசன் துரியோதனன் வழங்கிய அங்க இராச்சியத்தின் தலைநகராக இது இருந்ததாக ஒரு புராணக்கதை இருக்கிறது.

## போக்குவரத்து
கிழக்கு ரயில்வேயின் பர்கர்வா-அசிம்கஞ்ச்-கட்வா சுழற்சியில் கர்ணசுபர்ணா தொடருந்து நிலையம் (முன்பு சிரூட்டி என்று அழைக்கப்பட்டது) அமைந்துள்ளது. சில பயணிகள் தொடருந்துகளும், விரைவு தொடருந்துகளும்  இந்நிலையத்தைக் கடந்து செல்கின்றன. இங்கிருந்து மாவட்டத் தலைமையகம் பகாரம்பூருக்கு பேருந்துச் சேவைகள் உள்ளன.

## இராசபரிதங்கத்தில் அகழ்வாராய்ச்சி
பிரபல சீனப் பயணி சுவான்சாங் தனது பயணக் குறிப்புகளில் கர்ணசுவர்ணாவுக்கு அருகிலுள்ள வச்சிரயான பௌத்தர்களின் கற்றல் மையமான உலோ-தோ-மோ-சி (இரக்தாமிரித்திகா) மகாவிகாரையைப் பற்றி குறிப்பிட்டுள்ளார். இது இராசபரிதங்கம் என்ற இடத்துடன் அடையாளம் காணப்பட்டுள்ளது. இராசபரிதங்கத்தின் தொல்லியல் தளம் பாகீரதி ஆற்றங்கரையிலுள்ள கர்ணசுவர்ணா தொடருந்து நிலையத்திலிருந்து சுமார் 2.4 கி.மீ தூரத்தில் உள்ளது. தொல்லியலாளர் எஸ். ஆர். தாசு என்பவரின்  வழிகாட்டுதலின் பேரில் 1962ஆம் ஆண்டில் கொல்கத்தா பல்கலைக்கழகத் தொல்லியல் துறையைச் சேர்ந்த ஒரு குழு இந்த தளத்தை முதன்முதலில் தோண்டியது. 

## புகைப்படங்கள்

படிமம்:Archaeological site of Karnasubarna.jpg|கிணறு, கர்ணாசுவர்ணாவின் தொல்லியல் தளம்
படிமம்:Karnasubarna debaditya chatterjee.jpg|எஞ்சியுள்ளவை, கர்ணாசுவர்ணாவின் தொல்லியல் தளம்


## மேலும் காண்க

## மேற்கோள்கள்

## வெளி இணைப்புகள்

* 

பகுப்பு:Coordinates on Wikidata
செவ்வாலி பேரினம்

**செவ்வாலி பேரினம்** (*Phoenicurus*) என்பது சிறிய அளவிலான, தொல்லுலக பறவைகளின் குழு ஆகும். இவை முன்னர் அமெரிக்க பாடும் பறவைக் (டர்டிடே) குடும்பத்தில் வகைப்படுத்தப்பட்டன. ஆனால் இப்போது இவை தொல்லுலக ஈப்பிடிப்பான் குடும்பத்தின் மஸ்கிகாபிடே ஒரு பகுதியாக அறியப்படுகின்றன. இவை தற்போது நான்கு பேரினங்களாக வகைப்படுத்தப்பட்டுள்ளன. உண்மையான ரெட்ஸ்டார்ட்ஸ் *ஃபீனிகுரசு*, நெருங்கிய தொடர்புடைய பேரினங்கள் *சைமரோரோனிசு* மற்றும் *ரியாகோர்னிசு*, குறைந்த நெருங்கிய தொடர்புடைய ஒற்றைச் சிற்றினமுடைய, *லுசினியா* ஆகியவை இந்த நான்கு வகைகளாகும்.

இவை பூச்சிகளை உண்ணக்கூடியவை. தரையில் காணும் பூச்சிகளை உண்ணும் பறவைகள் இவை. இவற்றில் பெரும்பாலானவை சிவப்பு வால் கொண்டவை. இதுவே இக்குழுவிற்கு இப்பெயரைக் கொடுக்கின்றது.ஒரு விலங்கின் வால் என்ற பொருள்கொண்ட மத்திய ஆங்கிலச் சொல் *ஸ்டெர்ட்* (*stert*) மற்றும் பழைய ஆங்கிலத்தின் *ஸ்டியோர்ட்* (*steort*) என்பதிலிருந்து பெறப்பட்டது ஸ்டார்ட் ("start") என்ற நவீன ஆங்கிலச் சொல். பெரும்பாலான சிற்றினங்கள் வலசைப் போகக்கூடியன. வட பகுதியில் வாழும் இனங்கள் நீண்ட தூரம் பயணம் செய்பவை. தென்கிழக்கு இனங்கள் பெரும்பாலும் செங்குத்தாக இடம்பெயரக்கூடியன. உயரமான பகுதிகளில் இனப்பெருக்கம் செய்து குளிர்காலத்தில் கீழ்நோக்கி வருபவை.

இவை சிறிய பூச்சி உண்ணிகள். ஆண் பறவைகள் பெரும்பாலும் சிவப்பு, நீலம், வெள்ளை மற்றும் கருப்பு ஆகிய பல்வேறு கலவையில் பிரகாசமான நிறத்தில் உள்ளன. பெண் குருவி சிவப்பு வாலுடன் வெளிர் பழுப்பு நிறத்தில் உள்ளன. சமீபத்திய மரபணு ஆய்வுகள் *ஃபீனிகுரசு* ஒற்றைச் சிற்றினமுடையதல்ல என்றாலும் 'ஃபீனிகுரசு' பேரினத்திற்குள் *சைமரோரோனிசு* மற்றும் *ரியாகார்னிசு* ஆகியவற்றைச் சேர்ப்பதன் மூலம் அவ்வாறு கொள்ளலாம்.  ஆனால், இது குறித்து பன்னாட்டு பறவையியல் காங்கிரஸ் இன்னும் முடிவு எடுக்கவில்லை.

செட்டோபாகா மற்றும் மியோபொரசு இனத்திலுள்ள புதிய உலக ரெட்ஸ்டார்ட்டுகள் நெருங்கிய தொடர்புடையவை அல்ல. இவைகள் புதிய உலக பாடும்பறவை குடும்பத்தில் பருலிடே இனவகையின. பிந்தைய இனத்தின் உறுப்பினர்கள், விரிவான வெள்ளை மற்றும் வால்களில் சிவப்பு இல்லாதவைகளாகும், இவை "வைட்ஸ்டார்ட்ஸ்" என்றும் அழைக்கப்படுகின்றன.

## இனங்கள் பட்டியல்
* பேரினம் *ஃபீனிகுரசு*
** ப்ரெஸ்வால்ஸ்கி செவ்வாலி (*ஃபீனிகுரசு அலாசானிகசு*)
** எவர்ஸ்மேன் செவ்வாலி (*ஃபீனிகுரசு எரித்ரோனோட்டசு*)
** செவ்வாலி (* ஃபீனிகுரஸ் ஓக்ரூரோசு*)
** ஹோட்சன் செவ்வாலி (*ஃபீனிகுரஸ் ஹோட்சோனி*)
** வெண்தொண்டை செவ்வாலி (*ஃபீனிகுரஸ் ஸ்கிஸ்டிசெப்ஸ்*)
** டாரியன் செவ்வாலி  (*ஃபீனிகுரஸ் அரோரியசு*)
** மசியர் செவ்வாலி  (*ஃபீனிகுரசு மசெரி*) 

## மேற்கோள்கள்

பகுப்பு:பாடும் பறவைகள்
பகுப்பு:பறவைப் பேரினங்கள்
இலைலாபரி வானூர்தி நிலையம்

**இலைலாபரி வானூர்தி நிலையம்** (*Lilabari Airport*) அல்லது **வடக்கு இலக்கிம்பூர் வானூர்தி நிலையம்**  இந்தியாவின் அசாம் மாநிலத்தில் உள்ள லக்கிம்பூர் மாவட்டத்தில் அமைந்துள்ளது. இது வடக்கு லக்கீம்பூர் நகருக்கு 8 கி.மி. தொலைவில் அமைந்துள்ளது. இங்கிருந்து லக்கிம்பூர் நகருக்கு விமானச் சேவை செய்கிறது.

## வரலாறு
இலக்கிம்பூரில் உள்ள இலைலாபரி விமான நிலையத் திட்டம் 1999-2003 முதல் நாடாளுமன்ற உறுப்பினர் டாக்டர் ராணி நாராவின் பரபரப்பான பிரச்சாரம் மற்றும் பரப்புரைகளைத் தொடர்ந்து தொடங்கியது. விமான நிலையத்தின் கட்டுமானம் 2003க்குள் நிறைவடைந்தது, முனையத்தை அப்போதைய மத்திய பொது விமான போக்குவரத்து அமைச்சர் சையத் ஷாநவாஸ் உசேன் திறந்து வைத்தார்.

## தற்போதைய நிலை

* 2013ஆம் ஆண்டு நிலவரப்படி, இலக்கிம்பூரில் உள்ள இலைலாபரி விமான நிலையம் தினசரி அடிப்படையில் ஏர் இந்தியா பிராந்திய சேவையால் கொல்கத்தாவுடன் இணைக்கப்பட்டுள்ளது.
* விமான நிலையத்தில் இரவு தரையிறங்கும் வசதி உள்ளது மற்றும் பெரிய விமானங்களை இயக்க ஓடுபாதை மாற்றியமைக்கப்படுகிறது.
* 2020ஆம் ஆண்டு நிலவரப்படி, ஏர்ஏசியா லைலாபாரியினை தினசரி விமானச் சேவை மூலம் புது தில்லியுடன் இணைக்க உள்ளது.

## எதிர்கால முன்னேற்றங்கள்

* இந்திய வானூர்தி நிலையங்கள் ஆணையம் விமான நிலையத்தில் விமான மனிதவள பயிற்சி குழுமத்திற்கு 25 ஏக்கர் நிலத்தையும், மாநில அரசிடமிருந்து ஓடுபாதை மற்றும் தனிமைப்படுத்தும் பகுதியினை விரிவுபடுத்துவதற்காக மேலும் 84 ஏக்கர் நிலத்தையும் நவம்பர் 2019இல் கோரியிருந்தது.

## புள்ளிவிவரம்
thumb|இலைலாபரி விமான நிலைய முனையம்
[thumb| இலைலாபரி விமான நிலையத்தில் [அலையன்ஸ் ஏர் ஏடிஆர் 42 (விடி-ஏபிஏ)]]

## விமான நிறுவனங்கள் மற்றும் இடங்கள்

## மேலும் காண்க
* திப்ருகார் விமான நிலையம்
* சில்சார் விமான நிலையம்

## மேற்கோள்கள்


## வெளி இணைப்புகள்

* AAI இல் லிலாபரி விமான நிலையம்
* Airport information for VELR 

பகுப்பு:அசாமில் உள்ள வானூர்தி நிலையங்கள்
பகுப்பு:Coordinates on Wikidata
படிமத் திருக்கோலங்கள்

**படிமத் திருக்கோலங்கள்** என்பது சிற்பகலைத் துறையில் இறையுருவங்களின் நிலையைக் குறிக்கும். இதனை ஆசனங்கள் என்றும் கூறுவர்.

## வகைகள்
இந்த ஆசனங்கள் ஐந்து வகையாக பிரிக்கப்படுகின்றன.

# ஸ்தானகம்
# ஆசனம்
# சயனம்
# ஸ்தாளசனம்
# சயனாசனம்

### நின்ற கோலம் அல்லது ல்கானரம்
ஸ்கானரம் என்பதை நின்ற கோலம் எனலாம். இவ்வாறான நின்ற கோலம் 
# சமபாத ஸ்தானகம்
# வைதஸ்திக ஸ்தானகம்
# அர்த்த வைதஸ்திக ஸ்தானகம்
# காயோத்சர்க்கம்

### ஆசனம் அல்லது அமர்ந்த கோலம்
# சுகாசனம்
# பத்மாசனம் 
# லளிதாசனம்
# மகாராஜ லீலாசனம்
# வீராசனம்
# உத்குடிகாசனம்
# யோகாசனம்
# ஸ்வஸ்திகாசனம்
# கருடாசனம்

### சயனம்

### ஸ்தானாசனங்கள்
# வைசாக ஸ்தானகம்
# வைஷ்ணவம்
# ஸ்வ்திகாசனம்
# ஆலீடாசனம்
# பிரத்யாலீடாசனம்
# ஈர்த்வ ஜானு
#ஏகபாத ஸ்தானகம்

### சயனாசனம்
# சமசயனம் 
# அர்த்த சயனம்

## ஆதாரங்கள்


## வெளி இணைப்புகள்

பகுப்பு:சிற்பக்கலை அடிப்படைகள்
சி. உ. வேல்முருகேந்திரன்

**சி. உ. வேல்முருகேந்திரன்** (*C. U. Velmurugendran*) என்பவர் ஓர் இந்திய நரம்பியல் நிபுணர், மருத்துவ எழுத்தாளர் மற்றும் சென்னை ஸ்ரீ ராமச்சந்திர மருத்துவக் கல்லூரி மற்றும் ஆராய்ச்சி நிறுவனத்தில் நரம்பியல் துறையின் தலைவர் ஆவார். இவர் திருப்பதி ஸ்ரீவெங்கடேஸ்வரா மருத்துவ அறிவியல் கழகத்தில் கெளரவ பேராசிரியராக உள்ளார். இவர், 2012இல் வெளியிடப்பட்ட *முதுகெலும்பின் நோய்கள்* உள்ளிட்ட புத்தகங்களில் கட்டுரைகளை எழுதியுள்ளார். 2008ஆம் ஆண்டில், நாட்டின் உயரிய குடிமகனுக்கான பத்மஸ்ரீ விருதினை இந்திய அரசு இவருக்கு வழங்கியது.

## வாழ்க்கைக் குறிப்பு
தென்னிந்திய மாநிலமான தமிழ்நாட்டில் மருத்துவர் சி. எஸ். உத்தமராயனுக்கு மகனாகப் பிறந்த வேல்முருகேந்திரன், சென்னைப் பல்கலைக்கழகத்தில் மருத்துவத்தில் (எம்.பி.பி.எஸ்) பட்டம் பெற்றார். பின்னர் அதே நிறுவனத்தில் எம்.டி மற்றும் டி.எம். பட்டம் பெற்றார். 1985 முதல் 98 வரை மதராசு மருத்துவக் கல்லூரியில் பேராசிரியர் மற்றும் நரம்பியல் துறைத் தலைவராகவும், 1999 முதல் 2016 வரை ஸ்ரீராமச்சந்திர மருத்துவக் கல்லூரி மற்றும் ஆராய்ச்சி நிறுவனத்திலும், 1999 இல் தகைசால் பேராசிரியராகத் தமிழ்நாடு டாக்டர் எம்.ஜி.ஆர் மருத்துவப் பல்கலைக்கழகத்திலும், 2002ல் கெளரவப் பேராசிரியராகத் திருப்பதி ஸ்ரீவெங்கடேஸ்வர மருத்துவ அறிவியல் நிறுவனத்திலும் பணியாற்றினார். 
1974-75 காலப்பகுதியில் உலக சுகாதார அமைப்புக்கு (WHO) சென்று ஒரு வருடம் பணியாற்றினார். பின்னர் 1975 - 1999 வரை தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்தில் நரம்பியல் துறையில் பணிபுரிந்தார். இடையில் , திருவனந்தபுரம் ஸ்ரீ சித்ரா திருநாள் மருத்துவ அறிவியல் மற்றும் தொழில்நுட்ப நிறுவனம் (1994), மற்றும் பனாரஸ் இந்து பல்கலைக்கழகம் (1996-1998) ஆகிய  இரண்டிலும் ஆசிரிய தேர்வுக் குழுவில் பணியாற்றினார். தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்தில் டாக்டர் ஆஃப் சயின்ஸ் (மதிப்புறு முனைவர் பட்டம்) பட்டம் பெற்ற இவர், சென்னையில் நாள்பட்ட கால்-கை வலிப்பு நோயாளிகளுக்குத் தங்குமிடப் பட்டறை ஒன்றையும் , சென்னையில் *சர்வதேச குழந்தை நரம்பியல் காங்கிரஸ் 2016* உட்படப் பல மருத்துவ மாநாடுகளையும் ஏற்பாடு செய்துள்ளார். வேல்முருகேந்திரன் 2006ஆம் ஆண்டில் தேசிய மருத்துவ அறிவியல் குழுமத்தில் உறுப்பினராகத் தேர்ந்தெடுக்கப்பட்டார். 2008ஆம் ஆண்டில் இந்திய அரசு பத்மஸ்ரீ விருதினை வழங்கியது. மதராசு நரம்பியல் அறக்கட்டளையின் வாழ்நாள் சாதனையாளர் விருதையும் பெற்றார்.

## மேற்கோள்கள்

 

## மேலும் படிக்க

* 

பகுப்பு:Articles with hCards
பகுப்பு:வாழும் மக்கள்
பகுப்பு:தமிழ்நாட்டு மருத்துவர்கள்
பகுப்பு:1940 பிறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மதராசு மருத்துவக் கல்லூரி மேனாள் மாணவர்கள்
சிரசச் சக்கரம்

**சிரசச் சக்கரம்** என்பது சக்கரம் போன்ற அமைப்பு இந்து சமய சிற்பங்கங்களின் முடியின் பின்புறத்தில் அமைக்கப்படுவது ஆகும். இதனை சிரசு சக்கரம் எனவும் அழைக்கின்றனர். 

சிரச்சக்கரம் 8, 12, 16 ஆரங்களை கொண்டதாக அமைக்கப்படுகிறது. இந்த சக்கர அமைப்பானது ஞானத்தின் குறியீடாக கருதப்படுகிறது.

2020 ஆம் ஆண்டு சென்னையில் பூமாதேவி உலோகச் சிலையை சிலை தடுப்பு பிரிவினர் மீட்டனர். அப்போது பூமாதேவி சிலையின் தலை பகுதியில் சிரசு சக்கரம் அறுக்கப்பட்டிருப்பதை அறிந்தனர். விசாரனையில் பஞ்சலோகச் சிலையில் தங்கம் எவ்வளவு உள்ளது என்பதை தெரிந்து கொள்வதற்காக அறுக்கப்பட்டிருந்ததை கண்டறிந்தனர். 

## ஆதாரங்கள்


## வெளி இணைப்புகள்

பகுப்பு:இந்து சமய சிற்ப உறுப்புகள்
கேண்டிடா விசுவநாதி

பகுப்பு:பூஞ்சைகள்

***கேண்டிடா விசுவநாதி*** (*Candida viswanathii*) என்பது மதுவம் இனத்தில் ஒன்றாகும். இது *கேண்டிடா* பேரினத்தினைச் சார்ந்தது. இதற்குப் பிரபல இந்திய நுரையீரல் நிபுணர் இராமன் விசுவநாதன் பெயரிடப்பட்டுள்ளது.

## மேற்கோள்கள்
கருக்கணிகள்

**கருக்கணிகள்** என்பவை சிற்ப வடிவங்களில் அலங்காரத்திற்காக அமைக்கப்படுகின்ற வடிவமைப்பு ஆகும். ஆடைகளில், அணிகலன்களில், விலங்குகளின் உறுப்புகளை அலங்கரிக்கவும், இந்த கருக்கணிகள் பயன்படுத்தப்படுகின்றன. இதனை **கோடிப்பாளை** என்றும் அழைப்பர்.

## வகைகள்
இந்த கருக்கணிகள் ஒன்பது வகையாக உள்ளன.
# சுடர்க் கருக்கு
# குதிரைவால் கருக்கு
# அன்னவால் கருக்கு அல்லது அன்னவாசல் கருக்கு
# கோடிப்பாளைக் கருக்கு
# மையப் பாளைக் கருக்கு
# கொடிக் கருக்கு
# ஓடுக் கருக்கு
# வட்டக் கருக்கு
# அடைப்புக் கருக்கு

## கோயில்களில்
நெடுங்களநாதர் கோயிலின் முதல் வகைத் தூண்களின் சதுரங்கள் சிலவற்றில் கருக்குகளுடன் கூடிய  சிற்பங்கள் உள்ளன. ஒரு சதுரத்தில் எதிர்ப்பார்வையிலுள்ள இரண்டு தாவுயாளிகள் கருக்கணிகள் உமிழ்கின்ற வண்ணம் உள்ளன. வேறொரு சதுரத்தில் பெண்ணொருவரைக் கருக்கணிக் காரிகையாகக் காட்சிப்படுத்துகிறது.

## இவற்றையும் காண்க
* படிமத் திருக்கோலங்கள்
* தலைக்கோலங்கள்

## ஆதாரங்கள்


## வெளி இணைப்புகள்
சிற்ப செந்நூல்

பகுப்பு:இந்து சமய சிற்ப அணிகலன்கள்
மதுமிலா

**மதுமிலா** (*Madhumila*, பிறப்பு 23 மே 1988), என்பவர் இலங்கையில் பிறந்த தமிழ் நடிகையும், தொலைக்காட்சி நிகழ்ச்சித் தொகுப்பாளரும், வடிவழகியுமாவார். இவர் 2012-இல் மக்கள் தொலைக்காட்சியில் நிகழ்சியில் தொகுப்பாளராக தனது தொழில் வாழ்க்கையைத் தொடங்கினார். மேலும் விஜய் தொலைக்காட்சியில் ஒளிபரப்பான *ஆபீஸ்* என்ற தொலைக்காட்சித் தொடரில்  நடிகையாக அறிமுகமானார். அது இவருக்கு நிறைய புகழைப் பெற்றுத்தந்தது. பூஜை, ரோமியோ ஜூலியட், மாப்ள சிங்கம் போன்ற சில பிரபலமான படங்களிலும் இவர் தோன்றியுள்ளார்.

ஆபிஸ் தொடரில் இலட்சுமி என்ற பாத்திரத்தில் நடித்தற்காக 2014ஆம் ஆண்டு மதுமிலாவுக்கு விஜய் தொலைக்காட்சி விருதும் வழங்கப்பட்டது.

## தனிப்பட்ட வாழ்க்கை
2017-இல் திருமணம் செய்து கொண்ட மதுமிலா, கனடாவில் தன் கணவருடன் வசித்து வருகிறார். இவர்களுக்கு  20 ஏப்ரல் 2020-இல் குழந்தை பிறந்தது.

## திரைப்படவியல்

## குறிப்புகள்
 
* 

பகுப்பு:1988 பிறப்புகள்
பகுப்பு:தமிழ் நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் தொலைக்காட்சி நடிகைகள்
பகுப்பு:யாழ்ப்பாண மாவட்ட மக்கள்
சக்தி ஆயுதம்

**சக்தி ஆயுதம்** என்பது இந்து சிற்பக் கலை மரபில் இறைகளின் கையில் உள்ள ஆயுதமாகும். 

இந்த ஆயுதத்தினை சக்தி ஆயுதம், சக்திவேல் ஆயுதம், வேலாயுதம் என்றும் அழைப்பர்.

## முருக புராணம்

இந்து சமயத்தில் முருகப்பெருமானின் தனித்துவ ஆயுதமாக இந்த சக்தி ஆயுதம் கருதப்படுகிறது. உமையம்மை சூரபத்மனை அழிக்க முருகனுக்கு சக்தி ஆயுதம் தந்ததாக புராணங்கள் கூறுகின்றன. வேலாயுதம் மட்டும் தனித்து வழிபடு பொருளாகவும் உள்ளது. 

## சக்தி ஆயுத வடிவமைப்பு
thumb|வலது|வேல் வடிவ சக்தி ஆயுதம்

இந்த ஆயுதம் மூன்று சாய் சதுரங்களின் கோடிகளை ஒன்றொடு ஒன்று நெருங்கியிருக்குமாறு அமைக்கப்படுகிறது. இவ்வாறு அமைப்படுகையில் வரிசையாகவும், தண்டத்தின் நுனியில் பொறுத்தப்பட்டதாகவும் உள்ளது. சில சிற்ப நூல்களில் இரண்டு சாய் சதுரங்களுக்கு நடுவே சூரியகாந்தி பூ போன்ற அமைப்பு உள்ளதாக குறிப்பிடப்படுகிறது.

இந்த ஆயுதத்தின் மேற்பகுதி இச்சா சக்தியையும், நடுப்பகுது ஞான சக்தியையும், கீழ் பகுதியானது கிரியா சக்தியையும் குறிப்பதாகும்.

## இவற்றையும் காண்க

## ஆதாரங்கள்


பகுப்பு:இ்ந்து சமய இறை ஆயுதங்கள்
எட்கர் ரைட்

**எட்கர் ஹோவர்ட் ரைட்** () (பிறப்பு: 18 ஏப்ரல் 1974) என்பவர் இங்கிலாந்து நாட்டு திரைக்கதை ஆசிரியர், இயக்குநர் மற்றும் தயாரிப்பாளர் ஆவார். இவர் ஜோ கார்னிசு, ஆடம் மெக்கே மற்றும் பால் ருத் ஆகியோருடன் இணைந்து ஆன்ட்-மேன் என்ற திரைப்படத்தில் திரைக்கதை ஆசிரியராகப் பணியாற்றியுள்ளார்.

## மேற்கோள்கள்

## வெளியிணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட இயக்குநர்கள்
பகுப்பு:திரைக்கதை ஆசிரியர்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:தொலைக்காட்சி இயக்குநர்கள்
ஜெமிந்தா

**ஜெமிந்தா**, (மலாய்: *Jementah*; ஆங்கிலம்: *Jementah*; சீனம்: 杰门塔; ஜாவி: جمنتة) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம்; ஒரு முக்கிம். இந்த நகரம் சிகாமட் நகரத்திற்கு மேற்கே அமைந்து உள்ளது.

ஜொகூர் பாரு மாநகரத்தில் இருந்து வடக்கே சுமார் 160 கி.மீ. தொலைவிலும்; சிகாமட் நகரில் இருந்து தெற்கே 21 கி.மீ. தொலைவிலும் ஜெமெந்தா நகரம் அமைந்துள்ளது.

ஜெமிந்தா நகரின் உட்பகுதியில் உள்ள நாகப்பா தோட்டத்தில் தமிழர்கள் கணிசமான அளவிற்கு இன்றும் வாழ்கிறார்கள். 1990-ஆம் ஆண்டு புள்ளிவிவரங்களின்படி அந்தத் தோட்டத்தில் 279 தமிழர்கள்; 42 சீனர்கள்; 108 மலாய்க்காரர்கள் வேலை செய்தார்கள். இங்கு ஒரு தமிழ்ப்பள்ளி உள்ளது. அதன் பெயர் நாகப்பா தோட்டத் தமிழ்ப்பள்ளி.

## வரலாறு
ஜெமிந்தா எனும் பெயர் உருவானதற்கு இரு காரணங்கள் சொல்லப் படுகின்றன. முன்பு காலத்தில் அங்கு ஒரு கிராமம் உருவாக்கப்படும் போது அங்கு அதிகமான லாலான் புற்கள் இருந்து உள்ளன. அதை வெட்டிய கிராமவாசிகளுக்கு சலிப்பு எடுத்து ’ஜெமு’ *(Jemu)* என்று சொல்லி இருக்கின்றனர். மலாய் மொழியில் *ஜெமு* என்றால் சலிப்பு என்று பொருள்.

அதற்கு சிலர் *எந்தா* *(Entah)* என்று பதில் வழங்கி உள்ளார்கள். மலாய் மொழியில் *எந்தா* என்றால் தெரியவில்லை என்று பொருள். அந்த வகையில் அந்த இடத்திற்கு ஜெமிந்தா என்று பெயர் வந்து இருக்கலாம் என்று சொல்லப் படுகிறது.

மற்றொரு காரணமும் சொல்லப் படுகிறது. கிராமவாசிகள் அந்தக் கிராமத்தை உருவாக்கும் போது அவர்களை அதிகமாக அட்டைகள் கடித்ததால் அந்த இடத்திற்கு ஜெமு லிந்தா *(jemu - lintah)* என்று பெயர் வந்து இருக்கலாம் என்றும் சொல்லப் படுகிறது. அட்டைக்கு மலாய் மொழியில் *லிந்தா* *(lintah)* என்று பெயர்.

## நாகப்பா தோட்டத் தமிழ்ப்பள்ளி
நாகப்பா தோட்டத் தமிழ்ப்பள்ளி 1946-ஆம் ஆண்டு நாகப்பா தோட்ட நிர்வாகத்தினரால் தோற்றுவிக்கப்பட்டது. முதலில், அந்தப் பள்ளி தொழிலாளர்களின் பிள்ளைகளைப் பராமரிக்கும் இடமாகச் செயல்பட்டது.

முன்னர் இந்தப் பள்ளிக்கூடம் ஜெமிந்தா பட்டணத்தில் இருந்து 12 கி.மீ. தூரத்தில் அமைக்கப்பட்டு இருந்தது. தங்காக் - சிகாமட் செல்லும் நெடுஞ்சாலையில் ஒரு செம்மண் சாலையில் 6 கி.மீ. தூரம் பயணிக்க வேண்டி இருந்தது.

இந்தப் பள்ளியை ஜெமிந்தா பட்டணத்திற்கு மாற்ற பல முயற்சிகள் மேற்கொள்ளப் பட்டன. பின்னர் மாணிக்கக் செட்டியார் என்பவர் இலவசமாக வழங்கிய நிலத்தில் புதிய பள்ளிக்கூடம் 2010-ஆம் ஆண்டில் கட்டப்பட்டது.

### மலேசிய அரசாங்கத்தின் 21 இலட்சம் ரிங்கிட் நிதியுதவி

இந்தப் பள்ளிக்கூடம் 2011 செப்டம்பர் 28-ஆம் தேதி நாகப்பா தோட்டத்தில் இருந்து ஜெமிந்தா பட்டணத்திற்கு மாற்றம் செய்யப் பட்டது. பின்னர் மாண்புமிகு டத்தோ ஸ்ரீ டாக்டர் ச. சுப்பிரமணியம் அரசாங்கத்திடம் இருந்து 21 இலட்சம் ரிங்கிட் மானியம் பெற்றுத் தந்தார்.

அதன் வழி ஒரு பள்ளி மண்டபம், ஓர் இணைக் கட்டடம், ஒரு கணினி அறை, ஒரு நூலகம், ஒவ்வொரு வகுப்பறையிலும் ஒரு ‘ஸ்மார்ட்’ தொலைக்காட்சி போன்ற பல வசதிகள் செய்து தரப்பட்டு உள்ளன.

'''நாகப்பா தோட்டத் தமிழ்ப்பள்ளியின் படங்கள்'''

## அருகில் உள்ள நகரங்கள்
கிமெஞ்சே (Gemereh)
புக்கிட் செரம்பாங் (Bukit Serampang)
தங்காக் (Tangkak)

## சான்றுகள்

## மேலும் காண்க
மலேசிய மாவட்டங்கள்
ஜொகூர் மாவட்டங்கள்

பகுப்பு:சிகாமட் மாவட்டம்
பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
உயர்நிலை ஆராய்ச்சி நிறுவனம்

**உயர்நிலை ஆராய்ச்சி நிறுவனம்** (*Institute of Advanced Research*) இந்தியாவின் குசராத்து மாநிலம் காந்திநகரில் அமைந்துள்ளது. மேம்பட்ட ஆராய்ச்சி நிறுவனம் மற்றும் பல்கலைக்கழகம் என்ற பெயராலும் இந்நிறுவனம் அழைக்கப்படுகிறது. புதுமையான நவீன தனியார் பல்கலைக்கழகமான உயர்நிலை ஆராய்ச்சி நிறுவனம் 2011 ஆம் ஆண்டில் திருத்தப்பட்ட குசராத்து தனியார் பல்கலைக்கழகங்கள் சட்டத்தின் அடிப்படையில் நிறுவப்பட்டது.
 
இங்கிலாந்தை தலைமையிடமாகக் கொண்ட தொண்டு அமைப்பான  பூரி அறக்கட்டளை இப்பல்கலைக்கழகத்தை நிறுவி நிதியுதவி அளிக்கிறது. பூரி அறக்கட்டளையுடன் குசராத்து அரசாங்கம் இதற்கான  புரிந்துணர்வு ஒப்பந்தத்தில் கையெழுத்திட்டுள்ளது. இந்திய குடியரசுத் தலைவராக இருந்த அப்துல் கலாம் மற்றும் அப்போதைய குசராத்து மாநில முதல்வராக இருந்த பிரதமர் நரேந்திர மோடி ஆகியோரின் ஆதரவுடன் இந்நிறுவனம் நிறுவப்பட்டது.
 
குசராத்து மாநிலத்தில் உயிரியல் மற்றும் உயிர் தொழில்நுட்பத் துறைகளில் ஆராய்ச்சி மற்றும் கல்வி மேம்பாட்டை உயர்த்துவது இந்த புரிந்துணர்வு ஒப்பந்தத்திற்கான முக்கியக் காரணமாகும். தொழில்ரீதியாக கவனம் செலுத்தும் இளநிலை, முதுநிலை மற்றும் ஆராய்ச்சி பட்டப்படிப்புகள் இங்கு கற்பிக்கப்படுகின்றன.
## மேற்கோள்கள்

## புற இணைப்புகள்
*

பகுப்பு:குசராத்து
பகுப்பு:இந்தியப் பல்கலைக்கழகங்கள்
பகுப்பு:குஜராத்தில் கல்வி
தடய அறிவியல் நிறுவனம், மும்பை

**மும்பை தடயவியல் அறிவியல் நிறுவனம்** (*Institute of Forensic Science, Mumbai*)  இந்தியாவின் மும்பை நகரத்திலுள்ள மேடம் காமா சாலையில் அமைந்துள்ள உயர்கல்விக்கான ஒரு நிறுவனம் ஆகும். மகாராட்டிர மாநில அரசின் உயர்கல்வி மற்றும் தொழில்நுட்ப கல்வித் துறை இந்நிறுவனத்தை 2009 ஆம் ஆண்டு நிறுவியது. மும்பை பல்கலைக்கழகத்துடன் இணைக்கப்பட்டுள்ள   இத்தடயவியல் அறிவியல் நிறுவனம் தடய அறிவியலில் இளம் அறிவியல் பட்டப் படிப்பும், தடய அறிவியல் முதுநிலை இரண்டு ஆண்டுகள் படிப்பையும் வழங்குகிறது. இரண்டாண்டு படிப்பில் பயிலும் இரண்டாம் ஆண்டு மாணவர்கள் பல்வேறு பிரிவுகளில் ஆய்வு ரீதியான நிபுணத்துவம் பெறுகின்றனர். தடய அறிவியல் மற்றும் சட்டம் தொடர்பான முதுகலை பட்டயப் படிப்பும், எண்ணிம மற்றும் இணைய தடயவியல் மற்றும் தொடர்புடைய சட்டம் தொடர்பான முதுநிலைக்குப் பிந்தைய பட்டயப்படிப்பும் இங்கு  வழங்கப்படுகிறது. ஐ.எஃப்.எஸ்.சி மும்பை, அறிவியல் நிறுவனத்தின் வளாகத்தில் அமைந்துள்ளது. நகரத்தின் பாரம்பரிய கட்டிடங்களில் ஒன்றான மும்பை அறிவியல் கழக வளாகத்தில் நிறுவனம் அமைந்துள்ளது. மனித வள மேம்பாட்டு அமைச்சகம் நிறுவனத்திற்கு அங்கீகாரமும் வழங்கியுள்ளது. 

## நோக்கம்

தடய அறிவியல் என்பது இந்தியாவில் வளர்ந்து வரும் ஒரு துறையாகும். தொழில்நுட்பத்தின் பற்றாக்குறை காரணமாக இன்னும் முழுமையடையாமல் உள்ளது. இந்தியாவில் தடயவியல் எதிர்காலத்தைப் பிரகாசமாக்க மாணவர்களுக்குப் பயிற்சியளிப்பது இந்நிறுவனத்தின் முதன்மை நோக்கமாகும்.

## துறைகள்
* தடயவியல் அறிவியல்
* எண்ணிம மற்றும் இணைய குற்றம்
* தடயவியல் வேதியியல்
* உளவியல் தடயவியல்
* தடயவியல் உயிரியல்
* தடயவியல் இயற்பியல்
* சட்டம்

## மேற்கோள்கள்

## வெளி இணைப்புகள்
* அறிவியல் நிறுவனம், மும்பை

பகுப்பு:தடயவியல்
ஜூடோலியா செக்சுமகுலாட்டா

பகுப்பு:பின்லாந்து
பகுப்பு:வண்டுகள்

***ஜூடோலியா செக்சுமகுலாட்டா*** (*Judolia sexmaculata*) என்பது செராம்பைசிடே குடும்பத்தில் உள்ள ஒரு வண்டு ஆகும். ''சிசுடமா நேச்சுரேவின்'' 10வது பதிப்பில் கரோலஸ் லின்னேயஸ் 1758இல் இதை விவரித்துள்ளார். இந்த வண்டு பின்லாந்தில் காணப்படுகிறது.

## மேற்கோள்கள்
காியன் சோலா தேசியப் பூங்கா

**கரியன் சோலா தேசியப் பூங்கா** (*Karian Shola National Park*) இந்தியாவின் மேற்குத் தொடர்ச்சி மலையிலுள்ள பாதுகாக்கப்பட்ட பகுதியாகும்.1989 ஆம் ஆண்டு கரியன் சோலா தேசியப் பூங்கா ஒரு தேசியப்பூங்காவாக அறிவிக்கப்பட்டது.

மேற்கு தொடர்ச்சி மலைகள் இந்தியாவின் மேற்கு திசையில் 30 முதல் 50 கி.மீ. நீளத்திற்கு கடற்கரைக்கு இணையாக உயர்ந்திருக்கும்  மலைகளின் சங்கிலியாகும். இவை உண்மையான மலைகள் அல்ல. இந்தியத் துணைக் கண்டம் கோண்ட்வானா நிலத்திலிருந்து பிரிந்ததால் சுமார் 150 மில்லியன் ஆண்டுகளுக்கு முன்பு ஏற்பட்ட நிலப்பகுதி விளிம்புகளாகும். இமயமலை மலைத்தொடரை விட பழமையான மேற்கு தொடர்ச்சி மலைகளின் மீது பழங்காலக் காடுகள் பரவியுள்ளன. நாட்டிற்குள் வரும் பருவமழை புயல் போன்ற புவியியல் அமைப்புகளை மேற்கு தொடர்ச்சி மலைகள் இடைமறிப்பதால் இந்தியாவின் வானிலை பாதிக்கப்படுகிறது. தென்மேற்கு பருவமழையின் போது சூன் மாதம் முதல் செப்டம்பர் மாதம் வரை இந்தியாவில் அதிக மழை பெய்யும். ஆனால், அக்டோபர் மற்றும் நவம்பர் மாதங்களுக்கு இடையில் வடகிழக்கு பருவமழை காலத்தில் குறைந்த அளவு மழை பொழிகிறது. மேற்கு தொடர்ச்சி மலை யுனெசுகோவின் உலக பாரம்பரிய தளமாகும். மேலும் இம்மலை உலகின் உயிரியல் பன்முகத்தன்மையின் எட்டு மிக முக்கியமான இடங்களில் ஒன்றாக கருதப்படுகிறது.

கரியன் சோலா தேசியப் பூங்கா மேற்குத் தொடர்ச்சி மலையின் தெற்கு முனையில், ஆனைமலை மலைகளில் அமைந்துள்ளது. அட்சரேகை 10°13.2' முதல் 10°33.3´வடக்கு மற்றும் தீர்க்கரேகை 76 ° 49.3' முதல் 77 ° 21.4'கிழக்கு என்ற புவியியல் ஒருங்கிணைப்புகளில் பூங்கா அமைந்துள்ளது.

## யுனெசுகோ உலகப் பாரம்பரியத் தளம்

மேற்கு தொடர்ச்சி மலை 2012 ஆம் ஆண்டு உலக பாரம்பரியத் தளமாக மாறியது.கரியன் சோலாவைத் தவிர, தமிழ்நாட்டில் உள்ள ஆணைமலை  துணை தொடரில் கிராசு மலைகள் தேசியப் பூங்கா மற்றும் முக்கூர்த்தி தேசியப் பூங்கா ஆகிய இரண்டு தேசிய பூங்காக்கள் சேர்ந்துள்ளன. 
களக்காடு முண்டந்துறை புலிகள் காப்பகம், சிறீவில்லிப்புத்தூர் நரைத்த அணில் வனவிலங்கு சரணாலயம்  மற்றும் திருநெல்வேலி வடக்கு வனப்பிரிவு ஆகிய மூன்று பாதுகாக்கப்பட்ட பகுதிகளும் கூடுதலாக மேற்குத் தொடர்ச்சிமலையில் சேர்ந்துள்ளன. இந்த பகுதிகள் அனைத்தும் முன்னதாக இந்தியாவின் 1980 ஆம் ஆண்டு வனவிலங்கு பாதுகாப்பு சட்டம் மற்றும் வனப் பாதுகாப்பு சட்டத்தின் கீழ் பாதுகாக்கப்பட்டன.

யுனெசுகோ பட்டியலில் இப்பகுதி சேர்க்கப்படுவதால் புதியதாக எந்த மாற்றத்தையும் எதிர்பார்க்கக்கூடாது என்று மேற்கு தொடர்ச்சி மலையில் வாழும் மக்களுக்கு அப்போது கூறப்பட்டது. இப்பகுதி உலக பாரம்பரிய களமாக மாறுவதற்கு முன்னர் இருந்த அவசிய சட்டபூர்வமான நடவடிக்கைகள் பாரம்பரிய களஅறிவிப்புக்குப் பின்னரும் சட்டப்பூர்வமானவையாகவேத் தொடரும் என்றும் அவர்களுக்குக் கூறப்பட்டது.

இப்பாரம்பரிய களத்தின் உயர் மலைவாழிட வன சுற்றுச்சூழல் அமைப்புகள் இந்திய பருவமழை வானிலை முறையை பாதிக்கின்றன" என்று உலக பாரம்பரியக் குழு கூறியது. மேலும் இப்பகுதியின் வெப்பமண்டல காலநிலையை மிதமானதாக நிர்வகிப்பதன் மூலம், பூமியின் பருவமழை முறையின் சிறந்த எடுத்துக்காட்டுகளில் ஒன்றாக மேற்குத் தொடர்ச்சி மலைகள் இருப்பதாகவும் அது தெரிவிக்கிறது. உலகளவில் அச்சுறுத்தலுக்கு ஆளான 325 தாவரங்களுக்கும், விலங்குகள், பறவைகள், ஊர்வன, மற்றும் மீன் இனங்களுக்கு மேற்குத் தொடர்ச்சி மலைகள் புகலிடமாக உள்ளன.

## மேற்கோள்கள்

பகுப்பு:தமிழ்நாட்டிலுள்ள தேசியப் பூங்காக்கள்
பகுப்பு:மேற்குத் தொடர்ச்சி மலைகள்
எம். ஜி. எஸ். நாராயணன்

**எம்.ஜி.எஸ். நாராயணன்** (*M. G. S. Narayanan*) (20 ஆகத்து 1932 – 26 ஏப்ரல் 2025) என அழைக்கப்படும் **முத்தாயில் கோவிந்தமேனன் சங்கர நாராயணன்** என்பவர் ஓர் இந்திய வரலாற்றாசிரியரும், கல்வியாளரும், அரசியல் விமர்சகருமாவார். இவர் 1976 முதல் 1990 வரை கேரளத்தின் கோழிக்கோடு பல்கலைக்கழகத்தில் வரலாற்றுத் துறைக்குத் தலைமை தாங்கினார்  இந்திய வரலாற்று ஆராய்ச்சிக் குழுவின் தலைவராகவும் (2001-03) பணியாற்றினார்.

## ஆரம்ப கால வாழ்க்கை
மலபார் மாவட்டத்தின் பொன்னானியில் முத்தாயில் கோவிந்தமேனன் சங்கர நாராயணனாக 1932 ஆகத்து 20 அன்று  பிறந்தார்.

பறப்பனங்காடி, பொன்னானி, கோழிக்கோடு, திருச்சூர் ஆகிய இடங்களில் தனது ஆரம்பக் கல்வியைப் பெற்றார். பின்னர் சென்னை கிறித்துவக் கல்லூரியில் வரலாற்றில் முதுகலைப் பட்டம் பெற சென்னை சென்றார். இவர், 1965இல் பிரேமலதா என்பவரை மணந்தார். 1973இல் கேரளப் பல்கலைக்கழகத்தால் இவருக்கு முனைவர்  பட்டம் வழங்கப்பட்டது.

"கேரளத்தின் பெருமாள்கள்" என்ற இவரது முனைவர் பட்ட ஆய்வறிக்கை இரண்டு தசாப்தங்களுக்குப் பிறகு 1996இல் கோழிக்கோடு பல்கலைக்கழகத்தின் பதிப்பகத்தால் வெளியிடப்பட்டது. பொ.ச. 800 முதல் 1124 வரையிலான சேரர் காலத்திய கேரளத்தின் வரலாற்றை அனுபவ ரீதியாக அது மறுகட்டமைத்ததாக இராஜன் குருக்கல் கூறுகிறார்.  ஆர்தர் லெவெலின் பசாம் இவரது படைப்பை "நான் ஆராய்ந்ததில் மிகச் சிறந்ததும், முழுமையானதுமான இந்திய ஆய்வுகளில் ஒன்று" என்று பாராட்டினார்.

## தொழில்
நாராயணன் கேரளப் பல்கலைக்கழகத்திலும், கோழிக்கோடு பல்கலைக்கழகத்திலும் பணிபுரிந்தார். 1970 முதல் சமூக அறிவியல் மற்றும் மானுடவியல் பீடத்தின் தலைவராக பணியாற்றிய இவர் 1992இல் ஓய்வு பெற்றார். 1976 முதல் 1990 வரை கோழிக்கோடு பல்கலைக்கழகத்தில் பேராசிரியராகவும் வரலாற்றுத் துறைத் தலைவராகவும் இருந்தார். 1982-1985 காலப்பகுதியில் இந்திய வரலாற்று காங்கிரசின் பொதுச் செயலாளராகவும், 1991இல் மாஸ்கோ பல்கலைக்கழகத்தின் கிழக்கத்திய கல்வி நிறுவனத்தில் வருகை தரும் உறிப்பினராக இருந்தார். 1990-1992 காலப்பகுதியில் இந்திய வரலாற்று ஆராய்ச்சி அமைப்பின் உறுப்பினர்-செயலாளராகவும் பணியாற்றினார்.

நாராயணன் தனது 'பிராமண தன்னலக்குழு மாதிரி'க்காக அறியப்படுகிறார்: மேலும், இவர் பர்டன் இச்டீனின்  சோழ பேரரசுக்கான "கூறாக்கநிலை அரசு" மாதிரியை விமர்சித்த பலரில் ஒருவராக இருந்தார்.  வேலுதட்டுடன், 6 மற்றும் 10 ஆம் நூற்றாண்டுகளுக்கு இடையில் நிலவிய பக்தி இயக்கம் "மன்னர்கள், பிராமணர்கள், சாதாரண மக்கள்" ஆகியோரை ஒற்றுமையுடன் ஒன்றிணைத்தது என்று நாராயணன் முன்மொழிந்தார். ஆனால் அது "சமத்துவத்தின் மாயை" என்று கராசிமா எழுதுகிறார். மற்ற அறிஞர்கள் இவரது மாதிரியில் உள்ள சில குறைபாடுகளைக் குறிப்பிட்டு வெவ்வேறு கருத்துக்களை முன்வைத்துள்ளனர்.  

இந்தியாவின் ஒரு செய்தி வார இதழான, பிரண்ட்லைனில் டி. கே. இராசலட்சுமி கூற்றுபடி - "நாராயணன் பண்டைய வரலாற்றில் ஒரு நிபுணராகவும், "ஒரு இந்துவாகவும், ஒரு சிறந்த பாரம்பரியத்தின் வாரிசாகவும் இருக்கும் அளவிற்கு இந்துத்துவத்தை நம்புபவர்". இவர் பாரதிய ஜனதா கட்சியுடன் நெருக்கமாக இருந்தாலும், இவர் ஒரு தீவிரபோக்குள்ளவர் அல்ல" என்று கூறுகிறார். இதற்கு பதிலாக  "வேறுபாடுகள் இல்லாமல் வரலாறு இருக்க முடியாது" என்று நாராயணன் கூறினார்.

நாராயணன் 26 ஏப்ரல் 2025 அன்று தனது 92 வயதில் இறந்தார்.

## மேலும் காண்க

* கே. என். பணிக்கர்

## மேற்கோள்கள்

## மேலும் படிக்க
* M. G. S. Narayanan's autobiography serialised in *Madhyamam Weekly*: 1, 2, 3, 4, 5, 6, 7

பகுப்பு:மலப்புறம் மாவட்ட மக்கள்
பகுப்பு:கேரள எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:மலையாள எழுத்தாளர்கள்
பகுப்பு:1932 பிறப்புகள்
பகுப்பு:2025 இறப்புகள்
கே. என். பணிக்கர்

**கே. என். பணிக்கர்** (*K. N. Panikkar*, 26 ஏப்ரல் 1936 – 9 மார்ச் 2026) ஓர்  இந்திய மார்க்சிய  வரலாற்றாளர் மற்றும் இடதுசாரி செயல்பாட்டாளர் ஆவார்.

இவர், *ஏ கன்சர்ன்ட் இந்தியன்'ஸ் கைடு டு கம்யூனிசம்* , ஐ.சி.எச்.ஆர் தொகுதியான *டொவேர்ட்ஸ் பிரீடம், 1940: ஏ டாக்குமெண்டரி ஹிஸ்டரி ஆப் த பிரீடம் ஸ்ட்ரகுல் (*சுதந்திர போராட்டத்தின் ஒரு ஆவண வரலாறு) உட்பட பல புத்தகங்களை எழுதி பதிப்பித்துள்ளார்.  .

இவரது வழிமுறைகளும் பொது வாழ்க்கையில் இவர் வெளிப்படுத்திய நிலைப்பாடுகளும் இந்து தேசியவாதத்தின் ஆதரவாளர்களிடமிருந்து கடுமையான விமர்சனங்களைத் தூண்டியுள்ளன. குறிப்பாக 1998 முதல் 2004 வரையிலான பாரதிய ஜனதா கட்யின் காலத்தில் இது அதிகரித்துள்ளது.

அரசு ஆதரவு பெற்ற பள்ளிகளுக்கு அறிமுகப்படுத்தப்பட்ட புதிய பாடப்புத்தகங்கள் தொடர்பாக பல்வேறு பகுதிகளிலிருந்து எழுப்பப்பட்ட புகார்களை ஆராயும் நிபுஇவரை நியமித்தது. குழு 2008 அக்டோபரில் தனது அறிக்கையை சமர்ப்பித்தது.
thumb|2011-ஆம் ஆண்டுவாக்கில் பணிக்கர்

## மேலும் காண்க

* எம். ஜி. எஸ். நாராயணன்
* ஏ. சிறீதர மேனன்
* இராஜன் குருக்கல்

## மேற்கோள்கள்

## வெளி இணைப்புகள்
 
* Kerala Council for Historical Research 
* <bdi>ஆய்வுப் புலத்தை ஆழமாக்கிய ஆளுமை | கே.என்.பணிக்கர் (1936–2026) - அஞ்சலி</bdi>
* கே. என். பணிக்கர்: இந்தியச் சவால்களுக்கு மிகச்சிறந்த வழிகாட்டி! – என். குணசேகரன்

பகுப்பு:1936 பிறப்புகள்
பகுப்பு:2026 இறப்புகள்
பகுப்பு:மலையாள எழுத்தாளர்கள்
பகுப்பு:இந்திய வரலாற்றாளர்கள்
இராஜன் குருக்கள்

**இராஜன் குருக்கள்** (*Rajan Gurukkal*) (பிறப்பு 16 மே 1948) ஓர் முன்னணி இந்தியச் சமூக விஞ்ஞானியும், வரலாற்றாசிரியரும், பேராசிரியரும், எழுத்தாளருமாவார். இவர் பல்வேறு தலைப்புகளில் பல புத்தகங்களையும் கட்டுரைகளையும் எழுதியுள்ளார். மேலும், தனது படைப்புகளுக்காக விருதுகளையும் பெற்றுள்ளார்.

குருக்கள் பொதுவாக அரசியல் ஆய்வாளர்களால் இடதுசாரி மைய வரலாற்றாசிரியராகக் கருதப்படுகிறார்.

## சுயசரிதை
புதேன் மாடத்தில் இராஜன் குருக்கள் என்ற பெயருடன் 1948 மே 15 ஆம் தேதி இந்தியாவின் கண்ணூர் மாவட்டத்தில் மாகே அருகே கரியாத்து என்ற ஓர் வடக்கு கேரள கிராமத்தில் பிறந்தார். கோழிக்கோடு மாவட்டத்தில் உள்ள குருவத்தூரில் உள்ள தனது குடும்பப் பள்ளியிலும், பின்னர் கரியாத்து நம்பியாரின் மேல்நிலைப்பள்ளி, இராமவிலாசம் மேல்நிலைப் பள்ளியிம் படித்தார். தனது பட்டப்படிப்புக்காக மடப்பள்ளி அரசு கல்லூரியிலும், தலசேரி அரசு பிரென்னன் கல்லூரியிலும் சேர்ந்தார். 1972ஆம் ஆண்டில் கோழிக்கோடு பல்கலைக்கழகத்தில் வரலாற்றில் பல்கலைக்கழகத்தில் முதல் வகுப்புடனும் முதல் தரத்துடனும் முதுகலை பட்டம் பெற்றார். பின்னர் கேரளாவின் ஆலுவாவில் உள்ள இயூனியன் கிறித்துவக் கல்லூரியில் சிலகாலம் கற்பித்தார். பின்னர் இவர் 1978ஆம் ஆண்டில் தனது முதுதத்துவமணியையும், 1985ஆம் ஆண்டில்புது தில்லியின் ஜவகர்லால் நேரு பல்கலைக்கழகத்தில் வரலாற்றில் பட்டம் பெற்றார். பின்னர், பல்கலைகழகத்தின் வரலாற்று ஆய்வுகள் மையத்தின் ஆசிரிய உறுப்பினரானார்.

கேரளாவின் சமூகப் பொருளாதாரம், கலாச்சார வரலாறு, கட்டமைப்பு மானுடவியல், வரலாற்றுச் சமூகவியல், தெற்கு மேற்குத் தொடர்ச்சி மலையின் மனித சூழலியல் என்ற தலைப்புகளில் மலையாளத்தில் ஐந்து புத்தகங்களையும் ஆங்கிலத்தில் ஆறு புத்தகங்களையும் எழுதியுள்ளார். தற்போதைய பிரச்சினைகள் குறித்து பல்வேறு பத்திரிகைகளிலும், செய்தித்தாள்களிலும் எழுதிய இவரது பல கட்டுரைகளைத் தவிர தேசிய மற்றும் சர்வதேச பத்திரிகைகளில் சுமார் 150 ஆய்வுக் கட்டுரைகள் உள்ளன.

## விருதுகள்

* ஆசிரிய சக ஊழியர்: இந்திய வரலாற்று ஆராய்ச்சி அமைப்பு. 1977 
* தேசிய ஆசிரியர் சக ஊழியர்: இந்தியாவின் பல்கலைக்கழக மானியக் குழு . 1980 
* ஒரவக்கல் மாதன் நினைவு சிறந்த கல்வியாளர் விருது . 1986 
* பண்டைய இந்திய வரலாறு குறித்த சிறந்த புத்தகத்திற்கான பிரஜ் தேவ் பிரசாத் நினைவு பரிசு *ரீடிங்கிங் கிளாசிக்கல் இந்தோ-ரோமன் வர்த்தகம், OUP* (2016)

## மேற்கோள்கள்

பகுப்பு:கண்ணூர் மாவட்ட மக்கள்
பகுப்பு:கேரள எழுத்தாளர்கள்
பகுப்பு:வாழும் மக்கள்
பகுப்பு:1948 பிறப்புகள்
முங்கேர் வானுர்தி நிலையம்

**முங்கேர் வானுர்தி நிலையம்** (*Munger Airport*), **சபியாபாத் வானூர்தி நிலையம்** என்றும் அழைக்கப்படுகிறது. இந்த வானூர்தி நிலையம் இந்திய மாநிலமான பீகாரில் முங்கேர் மாவட்டத்தில் அமைந்துள்ளது. மாவட்ட தலைநகர் முங்கேரிலிருந்து 5 கி.மி. தொலைவில் சபியாபாத்தில் இந்த விமான நிலையம் அமைந்துள்ளது. இந்த விமான நிலையம் இந்திய வானூர்தி நிலையங்கள் ஆணைய கட்டுப்பாட்டில் உள்ளது.

## வரலாறு
முங்கேர் விமான நிலையம் 90 ஆண்டுகள் பழமையான நிலையமாகும். 2015 ஜனவரியில், அப்போதைய மாநில முதல்வராக இருந்த ஜீதன் ராம் மாஞ்சி விமான நிலையத்தை மேம்பாடு செய்து உள்நாட்டு விமானச் சேவையினை தொடங்க அறிவித்தார். மார்ச் 2015இல், பீகார் ராஜ்ய பவன் நிமான் நிகாமுக்கு விமான நிலைய சீரமைப்பு பணிகள் வழங்கப்பட்டன. விமான நிலையம் 8 கோடி செலவில் சீரமைப்பு செய்யப்பட்டது. புதுப்பிக்கப்பட்ட விமான நிலையம்  மற்றும் ஓடுபாதையை முதலமைச்சர் நிதீஷ் குமார் 24 மே 2016 அன்று பயன்பாட்டிற்குத் துவக்கி வைத்தார்.

## மேற்கோள்கள்
 

பகுப்பு:முங்கேர் மாவட்டம்
பகுப்பு:பீகாரிலுள்ள வானூர்தி நிலையங்கள்
பகுப்பு:Coordinates on Wikidata
அதாகப்பட்டது மகாசனங்களே

**அதாகப்பட்டது மகாசனங்களே** (Adhagappattathu Magajanangalay)‌ என்பது  2017 ஆம் ஆண்டில் தமிழில் வெளிவந்த நகைச்சுவையும், பரபரப்பும் கலந்த திரைப்படம் ஆகும்.  இயக்குநர் இன்பசேகர் இத்திரைப்படத்தை இயக்கியிருந்தார்.  அறிமுக நடிகர்களான உமாபதி ராமையா மற்றும் இரேசுமா ரத்தோர் ஆகியோர் இத்திரைப்படத்தில் முக்கிய கதாப்பாத்திரங்களில் நடித்துள்ளனர். கருணாகரன் மற்றும் பாண்டியராஜன் ஆகியோர்   துணைக் கதாப்பாத்திரங்களில் நடித்துள்ளனர். டி. இமான் பாடல்களுக்கு இசையமைத்துள்ளார். 2015ஆம் ஆண்டின் தொடக்கத்தில் இந்த திரைப்படத்தின் தயாரிப்பு பணி தொடங்கப்பட்டது.

## நடிகர்கள்

*ஆனந்தாக, உமாபதி ராமையா
*சுருதியாக, ரேஷ்மா ரத்தோர் 
*கருணாகரன்
*ஆனந்தின் தந்தையாக, பாண்டியராசன் 
*ஆனந்தின் தாயாக, அஞ்சலி தேவி
*சானகி ராமனாக, யோக் ஜேபி
*மனோபாலா
*ஆடுகளம் நரேன்
*யுவினா பார்த்தவி
*ராசீ
*கரீசு
*பொள்ளாச்சி ராசா
*ரேகா சுரேசு

## தயாரிப்பு
2014 ஆம் ஆண்டின் இறுதியில் தம்பி ராமையா தன் மகனான உமாபதி ராமையாவை முதன்மை கதாப்பாத்திரத்தில் நடிக்க வைக்க  திட்டமிட்டிருப்பதாக அறிவித்திருந்தார்.  “அதாகப்பட்டது மகாசனங்களே” என்ற  இந்தத் திரைப்படம், தம்பி ராமையாவின் மகனை முதன்மை கதாப்பாத்திரத்தில் நடிக்க வைக்க உதவியது.  இயக்குநர் இன்பசேகர் இந்த திரைப்படத்தினை இயக்கியுள்ளார். ரமேசுகுமார் இந்த  திரைப்படத்தினை தயாரித்துள்ளார். மலையாளத் திரைப்படங்களில் தோன்றிய ரமேஷ் ரத்தோர் இந்த திரைப்படத்தில் முக்கிய பெண் கதாபாத்திரத்தில் நடிக்க கையொப்பமிட்டார்.மற்றும் 2015 ஆம் ஆண்டின் இடைப்பகுதியில், சென்னையைச் சுற்றியுள்ள  பகுதிகளில் இந்த திரைப்படத்தின் படப்பிடிப்பு நடைபெற்றது. இமான் இந்த திரைப்படத்தில் இசையமைக்க கையொப்பமிட்டார். கருணாகரன், பாண்டியராசன் மற்றும் ஆடுகளம் நரேன் ஆகியோர் துணைக் கதாப்பாத்திரங்களில் நடிக்க படக்குழுவில் சேர்க்கப்பட்டனர். ஆகத்து 2015 ஆம் ஆண்டில் இந்த திரைப்படத்தின் பணிகள் நிறைவு பெற்று 2017 ஆம் ஆண்டில் வெளியானது.

## மேற்கோள்கள்

## வெளி இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
டி. சி. ஆனந்த் குமாா்

**திருச்சிராப்பள்ளி செல்வராஜ் ஆனந்த் குமார்** (T.C. Anand Kumar) (1936-2010) என்பவர் ஓர் இந்திய இனப்பெருக்க உயிரியலாளர்  மற்றும் இந்தியாவின் முதல் அறிவியல் பூர்வமாக ஆவணப்படுத்தப்பட்ட சோதனைக் குழாய் குழந்தையை உருவாக்கியவரும் ஆவார்.  பெங்களூரில் ஹோப் மலட்டுத்தன்மைக்கான சிகிச்சை மைய நிறுவனர் ஆவார். இவர் தேசிய இனப்பெருக்க சுகாதார ஆராய்ச்சி நிறுவனத்தின் இயக்குநராக இருந்தார். பின்னர் இந்நிறுவனம் இனப்பெருக்க ஆராய்ச்சி நிறுவனம் என்று அழைக்கப்பட்டது. செல்வராஜ், இந்திய அறிவியல் கழகம் மற்றும் தேசிய மருத்துவ அறிவியல் கழகம் ஆகியவற்றின் தேர்ந்தெடுக்கப்பட்ட உறுப்பினராக உள்ளார். சஞ்சய் காந்தி தேசிய விருதினையும் இவர் பெற்றுள்ளார். இவரது அறிவியல் ஆராய்ச்சிக்காக, இந்திய அரசின், அறிவியல் மற்றும் தொழிலக ஆராய்ச்சி கவுன்சில், இவருக்கு அறிவியல் மற்றும் தொழில்நுட்பத்திற்கான 1977ஆம் ஆண்டு, சாந்தி ஸ்வரூப் பட்நகர் விருதினை வழங்கியது.

## வாழ்க்கைக் குறிப்பு
தென்னிந்திய மாநிலமான தமிழ்நாட்டில் தமிழ் குடும்பத்தில் ஜனவரி 18, 1936இல் பிறந்த ஆனந்த்குமார் தனது கல்லூரி படிப்பை பெங்களூருவிலும் முனைவர் பட்டத்தினை ஜோத்பூர் பல்கலைக்கழகத்திலும் பெற்றார். பின்னர், முனைவர் பட்டத்திற்குப் பிந்தைய ஆராய்ச்சிக்காக இங்கிலாந்து சென்றார். ஆனால், 1969ஆம் ஆண்டில் அனைத்திந்திய மருத்துவ அறிவியல் கழகம் டெல்லியில் சேர இந்தியா திரும்பினார். இங்கு 1982வரை பணியாற்றிய பின்னர். மும்பையில் உள்ள இனப்பெருக்க ஆராய்ச்சி நிறுவனத்தில் பணியில் சேர்ந்தார். இங்கு பணி ஓய்வு பெறும் வரை பணியாற்றிவிட்டு, மலட்டுத்தன்மைக்கான மருத்துவ சேவையின் மையமான பெங்களூரில் உள்ள 'ஹோப் கருத்தரிப்பு சிகிச்சை மையத்தினை' நிறுவினார்.

குமார் கற்பகத்தினை மணந்தார். இத்தம்பதியருக்கு விஜய் என்ற மகனும் அம்பிகா என்ற மகளும் மூன்று பேரக் குழந்தைகளும் உள்ளனர். இவரது குடும்பம் பெங்களூரில் வசித்து வருகிறது. இவர் 2010ஆம் ஆண்டில் ஜனவரி 26 அன்று தனது 74 ஆம் வயதில் இறந்தார்.

## குறிப்புகள்

## மேற்கோள்கள்

பகுப்பு:1936 பிறப்புகள்
பகுப்பு:2010 இறப்புகள்
பகுப்பு:தமிழக அறிவியலாளர்கள்
பகுப்பு:மருத்துவ ஆய்வாளர்கள்
பகுப்பு:இந்திய உயிரியலாளர்கள்
பகுப்பு:தமிழ் அறிவியலாளர்கள்
பகுப்பு:தமிழ்நாட்டு மருத்துவர்கள்
பகுப்பு:இந்திய மருத்துவர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
மீன் ஆந்தை

**மீன் ஆந்தைகள்** (*Fish owl*) என்பது ஸ்ட்ரிஜிடே குடும்பத்தினைச் சார்ந்த பலஆந்தை கொண்ட குழுவாகும். 1931ஆம் ஆண்டு கெட்டுபா என இதன் பேரினப் பெயரானது ரெனி பிரைம்வேரி லெசனால் முன்மொழியப்பட்டது. இந்த பேரின மீன் ஆந்தை சிற்றினங்கள் ஜாவா தீவிலிருந்து இந்தியா வரை காணப்பட்டன.பல மரபணுக்களின் பகுப்பாய்வுக்கு பின் ஒன்பது கொம்பு ஆந்தை சிற்றின ஆய்வின் முடிவில் *கெட்டுபா* ஒற்றைப் பேரினக் குழுவை உருவாக்குகிறது. இதனால் இது துணைப் பேரின வரிசையின் கீழ் மூன்றுச் சிற்றினங்களைக் கொண்டதாக கருதப்படுகிறது. அவை:
* 1788ஆம் ஆண்டில் ஜொஹான் பிரீட்ரிக் கமெலின் விவரித்த பழுப்பு மீன் ஆந்தை (கே. ஜெய்லோனென்சிசு). இலங்கையிலில் காணப்படும் மீன் ஆந்தை
* 1821இல் தாமஸ் ஹார்ஸ்ஃபீல்ட் விவரித்த பஃபி மீன் ஆந்தை (கே. கெதுப்பு) ஜாவா மீன் ஆந்தை
* 1836ஆம் ஆண்டில் பிரையன் ஹ ஆக்டன் ஹோட்சன் விவரித்த டவ்னி மீன் ஆந்தை (கே. ஃபிளாவிப்சு). நேபாள மீன் ஆந்தை

## சிற்றினங்கள்
*கெடுபா* எனும் ஆந்தைப் பேரினத்தின் கீழ் 12 சிற்றினங்கள் உள்ளன. இவை:

* பிரேசரின் கழுகு ஆந்தை, *கெடுபா போயென்சிசு* - முன்பு *பபோ*வில் வைக்கப்பட்டது
* அகுன் கழுகு-ஆந்தை, *கெடுபா லுகோஸ்டிக்டா* - முன்பு *பபோ*வில் வைக்கப்பட்டது
* வெர்ரோக்சின் கழுகு ஆந்தை, *கெடுபா லாக்டியா* - முன்பு *பபோ*வில் வைக்கப்பட்டது
* செலியின் கழுகு ஆந்தை, *கெடுபா செல்லி* - முன்பு *பபோ*வில் வைக்கப்பட்டது
* பிளாகிசுடனின் மீன் ஆந்தை, *கெடுபா பிளகிசுடோனி* - முன்பு *பபோ*வில் வைக்கப்பட்டது
* பழுப்பு மீன் ஆந்தை, *கெடுபா ஜீலோனென்சிசு*
* தானி மீன் ஆந்தை, *கெடுபா பிளவிப்சு*
* பஃபி மீன் ஆந்தை, *கெடுபா கெடுபு*
* பட்டைக் கழுகு ஆந்தை, *கெதுபா சுமத்ரானா* - முன்பு *பபோ*வில் வைக்கப்பட்டது
* புள்ளி வயிற்று கழுகு ஆந்தை, *கெடுபா நிபாலென்சிசு* - முன்பு *பபோ*வில் வைக்கப்பட்டது
* டஸ்கி கழுகு-ஆந்தை, *கெடுபா கோரமண்டசு* - முன்பு *பபோ*வில் வைக்கப்பட்டது
* பிலிப்பீன்சு கழுகு ஆந்தை, *கெடுபா பிலிபென்சிசு* - முன்பு *பபோ*வில் வைக்கப்பட்டது

## மேற்கோள்கள்

பகுப்பு:பறவைக் குடும்பங்கள்
பகுப்பு:ஆசிய ஆந்தைகள்
பாஸ்கர் இராமச்சந்திர பகவத்

**பாஸ்கர் இராமச்சந்திர பகவத்** (Bhaskar Ramachandra Bhagwat) (மராத்தி: भास्कर रामचंद्र भागवत ) என்றழைக்கப்படும் பா. ரா. பகவத் மராத்திய குழந்தைகள் இலக்கிய புத்தகங்களின் ஆசிரியராகவும், பதிப்பாசிரியராகவும் பணியாற்றியுள்ளார். பால்மித்ரா பத்திரிகையின் நிறுவனரான பா. ரா. பகவத், தான் உருவாக்கிய, *ஃபாஸ்டர் ஃபெனே* என்ற கற்பனை கதாபாத்திரத்தாலும், அக்கதாபாத்திரத்தின் சாகசங்களைச் சுற்றி எழுதப்பட்ட புத்தகத் தொடர்களாலும் மிகவும் பிரபலமானவர்.

## வாழ்க்கை மற்றும் வேலைகள்
1910 ஆம் ஆண்டு இந்தூரில் பிறந்த பி. ஆர். என்றழைக்கப்படும் பா. ரா. பகவத், நாசிக்கு மற்றும் துலே ஆகிய இடங்களில் கல்வி பயின்றுள்ளார். 1941 ஆம் ஆண்டு புதுதில்லியில் உள்ள அகில இந்திய வானொலியில் செய்தி வாசிப்பாளராகவும் பணியாற்றியுள்ளார். மகாத்மா காந்தி கைது செய்யப்பட்ட செய்தி ஒலிபரப்பப்பட்டதைத் தொடர்ந்து, இவர் மும்பையில் நடந்த சுதந்திரப் போராட்டத்தில் கலந்து கொண்டார். அதனால் கைது செய்யப்பட்டு கிட்டத்தட்ட இரண்டு ஆண்டுகள் சிறையில் அடைக்கப்பட்டார். 

இந்திய விடுதலைக்குப் பிறகு இவர் சூல்சு வெர்ன் மற்றும் எச். ஜி. வெல்சு ஆகியோரின் அறிவியல் புனைகதைகளை மராத்தியில் மொழிபெயர்த்தார். 1950 முதல் 1957 வரை அவர் குழந்தைகளுக்கான மராத்தி இதழை *பால்மித்ரா* என்ற பெயரில் வெளியிட்டு வந்தார். இவரின், *ஃபாஸ்டர் ஃபேனே* என்ற கற்பனை கதாபாத்திரம் மராத்திய குழந்தைகளிடையே மிகவும் பிரபலமானது. ஆதலால், இந்தத் தொடர் பின்னர் தூர்தர்ஷனிலும் ஒளிபரப்பப்பட்டது. சுமார் 200 புத்தகங்களையும், நகைச்சுவைத் துணுக்குகளையும் எழுதியுள்ள இவர் 2001 ஆம் ஆண்டு இயற்கை எய்தினார். மிகச் சிறந்த மராத்திய குழந்தைகள் இலக்கிய எழுத்தாளர்களில் ஒருவரான பா. ரா. பகவத் பல இலக்கிய விருதுகளை வென்றுள்ளார்.

## குறிப்புகள்

பகுப்பு:1910 பிறப்புகள்
பகுப்பு:2001 இறப்புகள்
பகுப்பு:மராத்தி எழுத்தாளர்கள்
பகுப்பு:மொழிபெயர்ப்பாளர்கள்
பகுப்பு:சிறுவர் இலக்கிய எழுத்தாளர்கள்
பூலோக ரம்பை

**பூலோக ரம்பை** (*Boologa Rambai*) என்பது 1958ஆம் ஆண்டில் வெளிவந்த தமிழ்த் திரைப்படமாகும். இயக்குநர்  டி.யோகானந்த் இத்திரைப்படத்தை இயக்கியுள்ளார். அசோகா பிச்சர்சு என்ற நிறுவனம் இத்திரைப்படத்தை தயாரித்துள்ளது. அரு. ராமநாதன் மற்றும் விரிதை நா. இராமசாமி ஆகியோர் இத்திரைப்பட வசனங்களை எழுதியுள்ளனர். கே. ராம்நாத் திரைக்கதையை எழுதியுள்ளார். சி. என். பாண்டுரங்கன் இந்த திரைப்படத்திற்கு இசையமைத்திருந்தார். ஜெமினி கணேசன், அஞ்சலி தேவி, பி. எஸ். வீரப்பா, மா. நா. நம்பியார் ஆகியோர் இத்திரைப்படத்தில் முக்கிய கதாப்பாத்திரங்களில் நடித்துள்ளனர். ராஜசுலோசனா, கே. ஏ. தங்கவேலு, ஏ. கருணாநிதி ஆகியோரும் இத்திரைப்படத்தில் நடித்துள்ளனர்.

## நடிகர்கள்
* இளவரசர் புவனேந்திரனாக, ஜெமினி கணேசன்
* இளவரசி பூலோக ரம்பையாக,  அஞ்சலி தேவி 
* பொது வீர கேசரியாக, பி. எஸ். வீரப்பா
* புத்தி சிகாமணியாக, மா. நா. நம்பியார்
* இளவரசி மேகலாவாக, ராஜசுலோசனா
* வர்ணமாக, கே. ஏ. தங்கவேலு
* பூங்காவணமாக,  ஈ. வி. சரோஜா
* மகோதரணாக ஏ. கருணாநிதி
* பூபதியாக,  பி. எஸ். வெங்கடாசலம்
* நாகசூரனாக, ஈ. ஆர். சகாதேவன்
* சிரா கேசரியாக, கே. சாய்ராம்
* சொர்ணமாக  எம். சரோசா
* சூனியக்காரி ரங்கமாவாக, சி. கே. சரசுவதி 
* புவனேந்திரனின் தந்தையாக, கே. நடராசன்
* புவனேந்திரனின் தாயாக, இலட்சுமி பிரபா
* மாய மோகினியாக, இரீட்டா

## குழுவினர்
* தயாரிப்பாளர் டி. யோகானந்த்
* கலை: மகாதேவன் பிள்ளை மற்றும் சோமையா
* நிழற்படம்: ஆர்.வெங்கடாச்சாரி
* செயலாக்கம்:ஆர்.கிருசுணன் மற்றும் எஸ்.வி. வெங்கடரமணன்
* கேட்பலை வரைவு:  வி. எஸ். ராகவன், என். ராமசந்திரன்,கிருட்டிணையர், டி. எஸ். ரங்கசாமி மற்றும் கோவிந்தசாமி
* கேட்பலை வரைவு (உரையாடல்): ஆர். எஸ். ராசன்
* நடனம்: மகாதேவன், வி. பி. பலராம், சோகன்லால், மற்றும் பசுமர்த்தி கிருட்டிணமூர்த்தி

## ஒலிப்பதிவு

## மேற்கோள்கள்

பகுப்பு:1958 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
பெரிய மாரியம்மன் கோயில், ஈரோடு

**பெரிய மாரியம்மன் கோயில்** (*Periya Mariamman Temple*) என்பது இந்தியாவில் தமிழ்நாட்டின்ஈரோடு நகரில் ஈரோடு மாநகராட்சிக் கட்டிடத்திற்கு எதிரே பன்னீர்செல்வம் பூங்காவிற்கு அருகில் அமைந்துள்ளது. இது இந்துக் கடவுளான மாரியம்மனுக்கு அர்ப்பணிக்கப்பட்டுள்ளது. கொங்கு சோழர்கள் 1200 ஆண்டுகளுக்கு முன்பு இக்கோவிலைக் கட்டினர்.

## குழுக் கோயில்கள்
இந்தக் கோயில் நிர்வாகத்துடன் நகரத்தில் உள்ள மற்ற இரண்டு கோயில்களும் அடங்கும்.

* பெரியார் தெருவில் உள்ள சின்ன மாரியம்மன் கோயில்
* காரைவாய்க்காலில் உள்ள வாய்க்கால் மாரியம்மன் கோயில்

மேலும், நகரத்திற்குள் கருங்கல்பாளையம் மாரியம்மன், நடு மரியம்மன், நாராயண வலசு மாரியம்மன், குமலன்குட்டை மாரியம்மன், எல்லை மாரியம்மன் உள்ளிட்ட பல மாரியம்மன் கோயில்களும் உள்ளன. ஆனால், நகரத்தில் உள்ள அனைத்து மாரியம்மன் கோயில்களுக்கும் தலைமைத் தெய்வமாக இந்தப் பெரிய மாரியம்மனே வணங்கப்படுகிறார்.

## பண்டிகைகள்
ஒவ்வோர் ஆண்டும், தமிழ் மாதமான பங்குனியில் (மார்ச்-ஏப்ரல்), நகரத்தில் ஒரு பெரிய திருவிழா கொண்டாடப்படுகிறது. திருவிழா பக்ன்குனியின் முதல் செவ்வாய்க்கிழமை தொடங்கும். இதே நேரத்தில் சின்ன மாரியம்மன் கோயிலிலும், வாய்க்கால் மாரியம்மன் கோயிலிலும் திருவிழா தொடங்கும். கொண்டாட்டத்தின் பிற நடவடிக்கைகள்:

* கம்பம் நடுதல்
* மாவிளக்கு வழிபாடு
* கரகம் எடுத்தல்
* பொங்கல் வைத்தல்
* தேரோட்டம்
* மஞ்சள் நீராட்டு

கம்பம் நடுதலுக்கும் மஞ்சள் நீராட்டுக்கும் இடையில் 20 நாட்கள் கொண்டாட்டங்கள் நடக்கின்றன.

## மேலும் காண்க
* பண்ணாரி மாரியம்மன் கோயில்
* மாரியம்மன்

## மேற்கோள்கள்

## வெளி இணைப்புகள்
* Mariamman Temple-Erode

பகுப்பு:ஈரோடு மாவட்டத்திலுள்ள அம்மன் கோயில்கள்
அவுரங்காபாத் வானூர்தி நிலையம்

**அவுரங்காபாத் வானூர்தி நிலையம்** (*Aurangabad Airport*)இந்தியாவின் மகாராட்டிராவின் அவுரங்காபாத்தில் அமைந்துள்ள பொது விமான நிலையமாகும். இது சுமார் 5.5 அவுரங்காபாத் நகர மையத்திலிருந்து கிழக்கே 5 கி.மீ. தொலைவிலும் தொடருந்து நிலையத்திலிருந்து 11 கி.மீ. தொலைவில் அவுரங்காபாத்-நாக்பூர் மாநில நெடுஞ்சாலையில் அமைந்துள்ளது. இந்த விமான நிலையம் இந்திய வானூர்தி நிலையங்கள் ஆணையத்திற்குச் சொந்தமானது. பயணிகள் முனையம் 190,000 சதுர அடி பரப்பளவில் அமைந்துள்ளது.

சத்ரபதி சம்பாஜி மகாராஜுவானூர்தி நிலையம் என் பெயர் மாற்றம் செய்ய 2020ஆண்டு மார்ச் 5 ஆம் தேதி மகாராட்டிரா அரசு முடிவு செய்து, அமைச்சரவை ஒப்புதல் அளித்து முடிவினை மத்திய பொது விமான போக்குவரத்து அமைச்சகத்திற்கு அனுப்பியது.

## விமான நிறுவனங்கள் மற்றும் இடங்கள்

## விபத்துக்கள் மற்றும் சம்பவங்கள்

* ஏப்ரல் 26, 1993 அன்று, இந்தியன் ஏர்லைன்ஸ் விமானம் 491 (ஐசி 491), போயிங் 737-2 ஏ 8 (பதிவுசெய்யப்பட்ட விடி-ஈசிக்யூ) தில்லியிலிருந்து மும்பைக்கு ஜெய்ப்பூர், உதய்பூர் மற்றும் அவுரங்காபாத் ஆகிய நிறுத்தங்களுடன் தில்லியில் புறப்பட்டது. அதிக எடை கொண்ட இந்த விமானம் அவுரங்காபாத்தின் ஓடுபாதை 09லிருந்து வெப்ப மற்றும் ஈரப்பதமான வெப்பநிலையில் புறப்படத் தொடங்கியது. ஓடுபாதையின் முடிவில் ஏறக்குறைய ஓடுபாதையின் முடிவில் மேலெழுந்த நிலையில் நெடுஞ்சாலையில் சென்ற சரக்குந்துடன் உரசியது. இதனால் இடது பிரதான தரையிறங்கும் பற்சில்லு, இடது எந்திரத்தின் அடிப்பகுதி கோலிங் மற்றும் உந்துதல் தலைகீழ் ஆகியவை சாலையின் மட்டத்திலிருந்து ஏழு அடி உயரத்தில் சரக்குந்தின் இடது பக்கத்தைச் சேதப்படுத்தின. அதன்பிறகு விமானம் அதிக அழுத்தம் கொண்ட மின் இணைப்பு கம்பியினை 3 கி.மீ. துரத்திற்கு வடகிழக்கு ஒடுபாதையில் உரசி தரையினைத் தொட்டது. 112 பயணிகள், 6 பணியாளர்கள், விமானி, இணை விமானியுடன் பயணித்த இந்த விமானத்தில் 63 பேர் உயிர் தப்பினர். 53 பயணிகள் மற்றும் 2 பணியாளர்கள் உயிர் இழந்தனர்.

## மேற்கோள்கள்


## வெளி இணைப்புகள்

* இந்திய வானூர்தி நிலையங்கள் ஆணையத்தில் அவுரங்காபாத் விமான நிலையம்
* Airport information for VAAU 
* ww.jica.go.jp (அஜந்தா-எல்லோரா பாதுகாப்பு மற்றும் சுற்றுலா மேம்பாட்டு திட்டம். )
பகுப்பு:Coordinates on Wikidata
பகுப்பு:வானூர்தி நிலையங்கள்
திருமலை திருப்பதி தேவஸ்தான கோயில்களின் பட்டியல்

திருமலை திருப்பதி தேவஸ்தானம் என்பது இந்திய மாநிலமான ஆந்திராவில் உள்ள திருப்பதி வெங்கடாசலபதி கோயிலின் அனைத்து நடவடிக்கைகளையும் நிர்வகிக்கும் அதிகாரப்பூர்வ அறக்கட்டளை ஆகும். இது திருப்பதியைத் தலைமையிடமாகக் கொண்டுள்ளது. திருமலையில் உள்ள வெங்கடேஸ்வர சுவாமி கோயிலுடன், திருப்பதி மற்றும் உலகெங்கிலும் உள்ள பல கோயில்களையும் இது (*List of temples under Tirumala Tirupati Devasthanams*)  நிர்வகிக்கிறது.

## திருப்பதியில்

* வெங்கடாசலபதி கோயில், திருமலை
* பத்மாவதி கோயில், திருச்சனூர்
* அலிபிரி பதலா மண்டபம்
* கோவிந்தராஜ சுவாமி கோயில், திருப்பதி
* கபிலேஸ்வரர் கோயில், கபில தீர்த்தம்
* கோதண்டராம கோயில், திருப்பதி
* கல்யாண வெங்கடேசுவர சுவாமி கோயில், சீனிவாசமங்காபுரம்
* வகுலா மாதா கோயில், பெரு
* சூர்ய நாராயண கோயில், திருச்சனூர்
* பிரசன்னா வெங்கடேஸ்வரர் கோயில், அப்பலயகுந்தா
* வராகசுவாமி கோயில், திருமலை
* கோதண்டராம கோயில், சந்திரகிரி
* ஸ்ரீ பூ சமேதா வெங்கடேஸ்வரர் கோயில், தொண்டமநாடு
* சீனிவாச கோயில், திருச்சனூர்

## இந்தியாவில்

### வரலாற்று கோயில்கள்
**[[சித்தூர் மாவட்டம்]], ஆந்திரா**

* கல்யாண வெங்கடேஸ்வரர் கோயில், நாராயணவனம்
* வேதநாராயண கோயில், நாகலபுரம்
* அவநாக்ஷம்ம கோயில், நாராயணவனம்
* வேணுகோபாலசாமி கோயில், கார்வெட்டிநகரம்
* ஸ்ரீ பட்டாபிராம கோயில், வால்மீகிபுரம்
* கரியமாணிக்க கோயில், நகரி
* கரிவரதராஜா கோயில், சத்ரவாடா
* அன்னபூர்ண சமேதா காசி விஸ்வேஸ்வரர் கோயில், புகாகிரஹரம்
* லட்சுமி நரசிம்மா கோயில், தரிகொண்டா
* பிரசன்னா வெங்கடேஸ்வரா கோயில், கொசுவரிபள்ளே
* கோனெதிரயாலா கோயில், கீலபட்லா

**[[கடப்பா மாவட்டம்]], ஆந்திரா**

* கோடந்தராம கோயில், வொண்டிமிட்டா
* வீரஞ்சனேய கோயில், காந்தி
* நரபுரா வெங்கடேஸ்வரர் கோயில், ஜம்மலமடுகு
* லட்சுமி வெங்கடேஸ்வரர் கோயில், தேவுனிகடபா
* சித்தேஸ்வரர் கோயில், தல்லபாகா
* சென்னகேசவ கோயில், தல்லபாகா

**பொட்டிஸ்ரீரமுலு நெல்லூர் மாவட்டம், ஆந்திரா**

* கரிமானிக்யசுவாமி கோயில், தும்முரு
* நீலகாந்தேஸ்வரர் கோயில், தும்முரு

**[[குண்டூர் மாவட்டம்]], ஆந்திரா**

* ஸ்ரீ வெங்கடேஸ்வரர் கோயில், அனந்தவரம்

**[[மேற்கு கோதாவரி மாவட்டம்]], ஆந்திரா**

* சீதாராமசுவாமி கோயில், சரிபள்ளி

**[[கிழக்கு கோதாவரி மாவட்டம்]], ஆந்திரா**

* பத்மாவதி சமேதா வெங்கடேஸ்வரர் கோயில், பிதாபுரம்

**[[விசாகப்பட்டினம் மாவட்டம்]], ஆந்திரா**

* ஸ்ரீ வெங்கடேஸ்வரர் கோயில், உபமகா

### திருமலை திருப்பதி தேவஸ்தானத்தால் கட்டப்பட்டது

* ஸ்ரீ வெங்கடேஸ்வரர் கோயில், புது தில்லி 
* திருமலை திருப்பதி தேவஸ்தானங்கள் ஆந்திர ஆசிரமம், ரிசிகேசு, உத்தரகண்ட்
* ஹைதராபாத் (தெலங்காணா)
* விசாகப்பட்டினம் (ஆந்திரா)
* பெங்களூர் (கர்நாடகா)
* சென்னை (தமிழ்நாடு)
* குருக்ஷேத்ரா (அரியானா)
* கோடந்த ராமலயம், முப்பாவரம், பிரகாசம் மாவட்டம்
* வெங்கடேசுவர சுவாமி கோயில், கன்னியாகுமரி (தமிழ்நாடு)

## வெளிநாடுகளில்
* ஓஹியோ (யு.எஸ் ) 
## இதனையும் காண்க
* திருமலை திருப்பதி தேவஸ்தானம்
## மேற்கோள்கள்

## பொதுவான குறிப்புகள்
* திருமலை திருப்பதி தேவஸ்தானக் கோயில்கள்.
*